सरासन्स्रायै गासैबो दालिआनो प्रटिनजों आबुं आरो देहानि थाखाय मुलाम्फा गोनां । नाथाय बयनिख्रुइबो मुग दालिया गाहामसिन । बेयाव भिटामिन ए बि सि आरो इनि बिबांआ आबुङैनो थायो । लोगोसे पटेसियाम , आयरन , केलसियाम मेगनेसियाम , कपार , फलेट , फाइबारनि बिबांआबो आरो थोजासे थायो , नाथाय केलरिनि बिबांआ गोबां खम थायो । बे मुग दालिया देहानि लिरथायखौ सामलायनायावबो मदत होयो । मुग दालि जानायनि मुलाम्फाफोरा जादों - ( 1 ) बेखौ जाबाय थायोब्ला ब्लाड प्रेसारखौ सरासनस्रा खालामनायाव मदत मोनो । बेयाव आबुं बिबांनि फाइबार , पटासियाम आरो मेगनेसियाम थायो । फाइबारआ उदैनिफ्राय मैलाफोरखौ बाइजोआव दिहुनहरनायाव मदत होयो । ( 2 ) मुग दालिजों इम्युनिटीआबो बाङो आरो मेटाबलिज्मआबो बाङो । मुग दालिया मेटाबलिज्मखौ बाराय होनायावबो गोबां मदत गोनां जायो , जायजों गेस , खि गोरा जानाय उदै सानाय बायदि जेंनाफोरा गैया जायो । ( 3 ) देहा सोलेरनि लेरथायखौ बाङाइ खालामनायाव मुग दालिया मुलाम्फा गोनां । मानोना देहानि लेरथाय खमायनायनि डाइटआव हाइ प्रटिन गोनां जाग्रा आदारखौ जानांगौ । हाइ प्रटिन जाग्रा आदार जायोब्ला उखैनाया खम जायो आरो बेबादिजों लेरथायखौ सामलायनायाव मदत मोनो । 
मुग दालिखौ जायोब्ला गोबां मुलाम्फा मोनो